PAKALPOJUMA LĪGUMS Nr.VST-24-162-lī

par ēdināšanas pakalpojumu sniegšanu

Rīgas Teikas vidusskolā

Dokumenta datumu skatīt laika zīmogā

(20.12.2024.)

Rīgas Teikas vidusskola, tās direktores Gunas Pudules personā, kurš (-a) rīkojas, pamatojoties uz nolikumu, turpmāk – Pasūtītājs, no vienas puses, un Sabiedrība ar ierobežotu atbildību “ŽAKS-2”, tās valdes priekšsēdētājas Žannas Gajevskas personā, kurš (-a) rīkojas, pamatojoties uz statūtiem, turpmāk – Izpildītājs, no otras puses, turpmāk tekstā abi kopā – Puses, saskaņā ar Rīgas valstspilsētas pašvaldības Centrālās administrācijas Iepirkumu pārvaldes iepirkuma “Ēdināšanas pakalpojumi Rīgas Teikas vidusskolas vajadzībām 2025. gadā” (identifikācijas Nr. RVPIKSD 2024/24) (turpmāk – Iepirkums) rezultātiem noslēdz šādu pakalpojuma līgumu, turpmāk *–* Līgums:

1. **Līguma priekšmets**
   1. Pasūtītājs uzdod un Izpildītājs apņemas sniegt ēdināšanas pakalpojumus Rīgas Teikas vidusskolā (turpmāk – Iestāde) (turpmāk tekstā - Pakalpojums).
   2. Pakalpojuma sniegšanas vieta (-as) Aizkraukles iela 14, Vidzemes priekšpilsēta, Rīga, LV-1006.
2. **Līguma termiņš**

2.1. Līguma darbības termiņš no 06.01.2025. līdz 31.08.2025.

2.2.

1. **Līgumcena un samaksas kārtība**
   1. Līgumcena 1 (viena) izglītojamā ēdināšanai skolā 1.-12.klasēm (pusdienas) 1 (vienai) dienai ir **2.3200** **EUR** bez pievienotās vērtības nodokļa (turpmāk – PVN).
   2. Līgumcena 1 (viena) izglītojamā ēdināšanai pirmsskolā (pusdienas, brokastis un launags) 1 (vienai) dienai ir **0.0000** **EUR** bez PVN (*šis punkts nav attiecināms uz Iestādi*).
   3. Līgumcena Līguma 2.1. punktā norādītajam darbības termiņam ir **259 864.5120** **EUR** bez pievienotās vērtības nodokļa.
   4. PVN tiek aprēķināts atbilstoši normatīvajiem aktiem.
   5. Līgumcena viena izglītojamā ēdināšanai vienā dienā ir nemainīga neatkarīgi no tā, cik izglītojamo konkrētajā dienā izmanto ēdināšanas pakalpojumus. Par izglītojamo un darbinieku skaita izmaiņām Pasūtītājs informē Izpildītāju.
   6. Par Izpildītāja sniegtajiem ēdināšanas pakalpojumiem, kuri saskaņā ar normatīvajiem aktiem tiek segti no valsts vai pašvaldības budžetā paredzētajiem līdzekļiem, Pasūtītājs saskaņā ar papildus noslēgtu līgumu veic samaksu bezskaidras naudas norēķinu veidā, apmaksājot Izpildītāja iesniegtos elektroniskos rēķinus.
   7. Pašvaldības apmaksātu brīvpusdienu uzskaitei Puses izmanto risinājumus saskaņā ar pašvaldības normatīvajiem aktiem un Pasūtītāja norādījumiem.
   8. Par Izpildītāja sniegtajiem ēdināšanas pakalpojumiem, kuri saskaņā ar normatīvajiem aktiem netiek segti no valsts vai pašvaldības budžetā paredzētajiem līdzekļiem, bet tiek segti no izglītojamo vecāku (personu, kas realizē aizgādību) (turpmāk – vecāki) finansējuma, Izpildītājs slēdz civiltiesisku līgumu ar izglītojamo vecākiem par ēdināšanas pakalpojumu norēķiniem bezskaidras naudas norēķinu veidā.
   9. Papildus Izpildītājs var piedāvāt un nodrošināt iespēju iegādāties ēdienu vai pārtikas produktus, par kuriem norēķinās izglītojamais skaidrā naudā vai bezskaidras naudas norēķinu veidā Pakalpojuma saņemšanas vietā.
2. **Izpildītāja pienākumi** 
   1. Organizēt izglītojamo ēdināšanu, ievērojot normatīvajos aktos noteiktās prasības un veselīga uztura principus.
   2. Izstrādāt divu nedēļu ēdienkartes, kā arī tehnoloģiskās kartes, kurās ēdiena sortiments, enerģētiskā vērtība un uzturvērtība atbilst normatīvo aktu un Iestādes prasībām, kā arī veselīga uztura principiem.
   3. Ne vēlāk kā 3 darba dienas iepriekš saskaņot ar Iestādes atbildīgo personu nākamās nedēļas ēdienkartes (tai skaitā ēdienkartes ar uztura korekciju) un tai atbilstošas tehnoloģiskās kartes, nosūtot ēdienkartes un tai atbilstošas tehnoloģiskās kartes uz Iestādi.
   4. Pēc Iestādes pieprasījuma nodrošināt atbilstošu ēdināšanu gadījumos, kad izglītojamajam ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija, izstrādājot atbilstošas ēdienkartes un tehnoloģiskās kartes. Ēdienkartes ēdienu enerģētiskā vērtība un uzturvērtība atbilst normatīvo aktu prasībām, veselīga uztura principiem, kā arī produktu ierobežojumiem, kas noteikti izglītojamam.
   5. Ja izglītojamam ir ārsta apstiprināta diagnoze (piemēram, fenilketonūrija, homocistonūrija, galaktozēmija, fruktozes intolerance u.c. ar uztura vielmaiņas traucējumiem saistītās diagnozes), Izpildītājs divu nedēļu ēdienkartes saskaņo ar VSIA “Bērnu klīniskās universitātes slimnīca” Reto slimību koordinācijas centra uztura speciālistu un tad ar Iestādes atbildīgo personu vismaz 10 darba dienas iepriekš. Ja šo slimību gadījumā nepieciešama izglītojamā ēdināšana jau sākot ar Pakalpojuma sniegšanas pirmo dienu, tad piemēro iepriekšējā ēdināšanas pakalpojuma sniedzēja izstrādātās ēdienkartes līdz brīdim, kamēr Izpildītājs izstrādās un saskaņos atbilstošas ēdienkartes.
   6. Ja izglītojamam ir ārsta apstiprināta diagnoze (piemēram, fenilketonūrija, homocistonūrija, galaktozēmija, fruktozes intolerance u.c. ar uztura vielmaiņas traucējumiem saistītās diagnozes), un izglītojamo ēdināšanā nepieciešams izmantot valsts apmaksātos specializētos produktus, kuri tiek piegādāti izglītojamā vecākiem, tad:
      1. gadījumā, ja izglītojamā vecākam nav pienākuma slēgt ēdināšanas pakalpojuma līgumu ar Izpildītāju (izglītojamā ēdināšanas pakalpojums pilnībā tiek segts no valsts vai pašvaldības budžeta līdzekļiem), tad Izpildītājs slēdz vienošanos ar vecākiem par specializēto produktu saņemšanas kārtību;
      2. gadījumā, ja izglītojamā vecāks slēdz ēdināšanas pakalpojuma līgumu ar Izpildītāju (lai saņemtu pašvaldības līdzfinansējumu), tad šajā līgumā ietver arī punktu par specializēto produktu saņemšanas kārtību no vecākiem.
   7. Gatavot ēdienus atbilstoši saskaņotām ēdienkartēm, tehnoloģiskām kartēm. Ja tiek mainīta ēdienkarte, Izpildītājs par to nekavējoties informē Iestādes atbildīgo personu.
   8. Ja vienas Iestādes ietvaros (vai Iestādes filiāles ietvaros, ja Iestādei ir vairākas filiāles) ēdināšana nodrošināma mazāk kā 100 izglītojamajiem laika periodā, kas ilgāks par piecām darba dienām vai gadījumā, ja pavāram/(-iem) ir attaisnota prombūtne, vai gadījumā, ja ir citi objektīvi iemesli, par kuriem Izpildītājs ir saņēmis Rīgas valstspilsētas pašvaldības Izglītības, kultūras un sporta departamenta Izglītības pārvaldes saskaņojumu (t.i., vēstuli), ka ēdiena gatavošanu nav iespējams nodrošināt uz vietas Iestādē (piem., ja Iestādes telpās notiek remonts u.c. gadījumos), tad ēdiens var tikt gatavots ārpus Iestādes virtuves telpām un piegādāts uz Iestādes telpām, ievērojot šādas ēdiena piegādes pakalpojuma prasības:
      1. ēdienu līdz izsniegšanas brīdim uzglabā temperatūrā, kas nodrošina produktu drošumu;
      2. maksimāli saīsina laika posmu no ēdiena sagatavošanas līdz izsniegšanas brīdim;
      3. nodrošina pietiekamu tehnoloģisko iekārtu daudzumu, darbinieku skaitu un aprīkotu autotransportu;
      4. nodrošina ēdiena izsniegšanu Iestādes noteiktā laikā koplietošanas traukos;
      5. nodrošina atkritumu savākšanu Iestādes telpās, izvešanu no Iestādes telpām un atbilstošu apsaimniekošanu.
   9. Pēc pieprasījuma iesniegt Iestādei ēdināšanas pakalpojumam izmantoto galveno pārtikas pamatproduktu sarakstu, norādot to izcelsmes valsti, produktu ražotāju, audzētāju un Izpildītāju, kā arī līgumu vai apliecinājumu par sadarbību katra konkrētā pārtikas produkta piegādi.
   10. Ēdināšanas pakalpojuma nodrošināšanai izmantot pārtikas produktus, kuri atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām (turpmāk - BL, NPKS, LPIA) un ir norādīti Iepirkumā iesniegtajā tehniskajā piedāvājumā (Produktu sarakstā). Lai pārbaudītu produktu izcelsmi un atbilstību, nodrošināt, ka preču pavadzīmēs BL, NPKS, LPIA produktu nosaukumi un to ražotāji/audzētāji ir norādīti atbilstoši Produktu sarakstā norādītajiem.
   11. Nepieciešamības gadījumā Izpildītājs var veikt izmaiņas, aizstājot Produktu sarakstā norādīto produktu vai ražotāju, audzētāju un Izpildītāju ar ekvivalentu (piem., vienu NPKS produktu var aizstāt pret citu NPKS produktu) vai kvalitatīvi labāku (LPIA produktu vai NPKS produktu var aizstāt ar BL prasībām atbilstošu produktu). Šajā gadījumā Izpildītājs nekavējoties saskaņo visas izmaiņas ar Rīgas valstspilsētas pašvaldības Izglītības, kultūras un sporta departamenta Izglītības pārvaldes Izglītības atbalsta nodaļas (turpmāk – RVP IKSD IP IAN) speciālisti \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_) vai viņas prombūtnes laikā ar citu RVP IKSD IP IAN nozīmēto darbinieku, norādot pamatojumu izmaiņu veikšanai un tad iesniedz Iestādei šo saskaņoto, aktualizēto Produktu sarakstu.
   12. Produktu sarakstā norādīto augļu, ogu un dārzeņu piegādes veikt, ievērojot Produktu sarakstā noteikto sezonalitāti; citu augļu, ogu un dārzeņu piegādes veikt, ievērojot sezonalitāti, kas tiek noteikta atbilstoši Zemkopības ministrijas izstrādātajam vietējo augļu un dārzeņu pieejamības kalendāram, kas publicēts Iepirkumu uzraudzības biroja mājaslapā internetā.
   13. Sezonā nodrošināt vismaz trīs piegādes no katra BL, NPKS, LPIA pārtikas produktu (dārzeņu, augļu, ogu) ražotāja/audzētāja, kas norādīti Produktu saraksta 3. tabulā. Līguma izpildes kontroles ietvaros pēc Pasūtītāja pieprasījuma iesniegt preču pavadzīmes, kur norādīti BL, NPKS, LPIA produktu nosaukumi un to ražotāji/audzētāji.
   14. Produktu sarakstā norādīto produktu piegādi veikt ne vairāk kā 300 km ietvaros (izmantojot ceļa infrastruktūru) no pārtikas produktu izcelsmes (tikai audzēšanas/ražošanas) vietas līdz piegādes (Iestādes) adresei.
   15. Pārtiku un dzērienus pasniegt, lietojot atkārtoti izmantojamus galda piederumus, traukus un galdautus vai no atjaunojamām izejvielām ražotus galda piederumus, traukus vai izbraukuma ēdināšanas piederumus. Ēdiens var tikt pasniegts vienreizējos traukos atsevišķos izņēmuma gadījumos, piemēram, epidemioloģiskās drošības pasākumu dēļ.
   16. Sniedzot ēdināšanas pakalpojumus, ieteicams lietot videi draudzīgus (fosfātus nesaturošus) trauku mazgāšanas līdzekļus.
   17. Sniedzot ēdināšanas pakalpojumus, ieteicams dot priekšroku videi draudzīgām virtuves iekārtām:
       1. ledusskapjiem un saldētavām, kuros nav ozona slāni noārdošās vielas (HCFC un HFC);
       2. aprīkojumam, kura energoefektivitātes marķējuma klase ir ne zemāk kā F klase;
       3. aprīkojumam, kas ir efektīvs ūdens patēriņa ziņā.
   18. Saskaņā ar Rīgas valstspilsētas pašvaldības saistošajiem noteikumiem slēgt atkritumu apsaimniekošanas pakalpojumu līgumu ar attiecīgo pakalpojumu sniedzēju, kā arī dalīti vākt un šķirot atkritumus, kas rodas sniedzot ēdināšanas pakalpojumus, un ietver šādas frakcijas: bioloģiski noārdāmie atkritumi, papīrs, metāls, stikls, plastmasa, bīstamie atkritumi un citi sadzīves atkritumi.
   19. Izglītojamo ēdināšanu organizēt veidā, kas ļauj samazināt ēdienu atliekas. Pēc Pasūtītāja pieprasījuma veikt ēdienu atlieku daudzumu uzskaiti un sniegt ar to saistīto informāciju.
   20. Iestādēs, kurās īsteno pamatizglītības programmu un vidējās izglītības programmu, prioritārā secībā izvēlas ēdienu izsniegšanas modeli:
       1. prioritāri izvēlēties pašapkalpošanās līnijas modeli, kurā ēdiens ir izvietots pašapkalpošanās līnijās un izglītojamais var pats uzservēt ēdienu.
       2. ja pamatoti nav iespējas izvēlēties pašapkalpošanās līnijas modeli, tad izvēlas ēdienu izsniegšanu pie ēdienu izdales līnijas.
       3. ja pamatoti nav iespējas izvēlēties ēdienu izsniegšanu pie ēdienu izdales līnijas, tad izvēlas kopgaldus, kuros ēdiens tiek servēts kopējos traukos (6-8 izglītojamiem) un izvietots uz galdiem;
       4. ja pamatoti nav iespējas izvēlēties ēdienu izsniegšanu kopgaldos, tad uz galdiem izvieto porcionētu ēdienu.
   21. Iestādē, kurā īsteno pirmsskolas izglītības programmu, ēdienu servēt kopējos traukos, kurus izvieto uz galdiem (4-6 izglītojamiem) vai arī izsniedz Iestādes darbiniekam, kas to nogādā uz Iestādes grupas telpām.
   22. Par saviem līdzekļiem veikt ēdnīcas, t.sk., ēdnīcas zāles grīdu ikdienas uzkopšanas darbus atbilstoši higiēnas prasībām.
   23. Pēc Iestādes pieprasījuma nodrošināt dalību Latvijas Republikas un Eiropas Savienības atbalsta programmā Iestādes apgādei ar augļiem, dārzeņiem un pienu.
   24. Pēc Iestādes pieprasījuma veikt aptaujas un citus pasākumus saistībā ar pakalpojumu kvalitātes izvērtējumu, kā arī īstenot sadarbību ar Iestādi, izglītojamajiem un izglītojamo vecākiem, lai uzlabotu pakalpojuma kvalitāti.
   25. Pēc Iestādes pieprasījuma piedalīties Iestādes organizētajos izglītojošos pasākumos, kuru mērķis ir izglītot audzēkņus jautājumos, kas saistīti ar veselīgu uzturu, vides zinībām u.c.
   26. Iesniegt Iestādei apliecinājumu, ka Izpildītājs saskaņā ar Bērnu tiesību aizsardzības likuma 72.pantu ir pieprasījis no Iekšlietu ministrijas Informācijas centra Sodu reģistra ziņas par personām (darbiniekiem), kuras strādā/-ās un sniegs ēdināšanas pakalpojumus Iestādē, kā arī apņemas pēc iestādes pieprasījuma uzrādīt Soda reģistra izziņu.
   27. Sagatavot un iesniegt elektroniskos rēķinus ar Pasūtītāju noslēgtajos līgumos noteiktajā kārtībā.
   28. Nodrošināt ēdināšanas pakalpojuma sniegšanai papildus nepieciešamo tehnisko aprīkojumu (inventāru un saimniecības pamatlīdzekļus) un nodrošināt virtuves tehniskā aprīkojuma apkopi par saviem līdzekļiem.
   29. Līguma slēgšanas tiesību piešķiršanas gadījumā Izpildītājs slēdz šādus līgumus:
       1. ēdināšanas pakalpojumu līgumu (Iepirkuma nolikuma 9.pielikums – līguma projekts);
       2. līgumu par izglītojamo ēdināšanas pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem;
       3. atkritumu apsaimniekošanas pakalpojumu līgumu ar attiecīgo pakalpojumu sniedzēju;
       4. virtuves telpu, palīgtelpu, iekārtu, inventāra un zemes nomas līgumu (Iepirkuma nolikuma 10.pielikums – līguma projekts), ja netiek veikta ēdiena piegāde (gadījumi, kad var veikt ēdiena piegādi, neslēdzot minēto nomas līgumu noteikti Līguma 4.32. - 4.33.2.3. punktos);
       5. atsevišķu rakstisku vienošanos pie nomas līguma normatīvajos aktos noteiktajā kārtībā, ja nomnieks ar virtuvi tehniski saistītās (integrētas) telpas papildus Iestādes ēdināšanas pakalpojuma nodrošināšanai izmanto citas komercdarbības nodrošināšanai.
   30. Ja tiek slēgts nomas līgums (Iepirkuma nolikuma 10.pielikums), pieņemt lietošanā Iestādes virtuves telpas un palīgtelpas saskaņā ar zemāk norādīto Iestādes telpu plānu, kā arī Iestādes virtuves iekārtas un inventāru ēdināšanas pakalpojuma līguma izpildei.
   31. Ja tiek slēgts virtuves telpu, palīgtelpu, iekārtu, inventāra un zemes nomas līgums, saskaņā ar Iestādes sagatavoto rēķinu veikt šādus maksājumus:
       1. par virtuves telpu, palīgtelpu, iekārtu, inventāra un zemes nomu;
       2. par izmantoto elektroenerģiju;
       3. par apkuri;
       4. par ūdens apgādes un kanalizācijas pakalpojumiem.
   32. Izpildītājam nav nepieciešams slēgt nomas līgumu, ja Iestādē nav ēdināšanas pakalpojumam nepieciešamo telpu vai Iestādes virtuve nav paredzēta ēdiena gatavošanai uz vietas. Gadījumā, ja Iestādei ir vairākas filiāles, kur attiecīgajā filiālē nav ēdināšanas pakalpojumam nepieciešamo telpu vai virtuve nav paredzēta ēdiena gatavošanai uz vietas, tad nomas līgumā neiekļauj informāciju par šo filiāli.
   33. Ja kopējais izglītojamo skaits Iestādē/Iestādes filiālē (ja Iestādei ir vairākas filiāles) visu laiku vai ilgstošu periodu (vairāk nekā 3 (trīs) mēnešus pēc kārtas, neieskaitot vasaras mēnešus) nesasniedz 100[[1]](#footnote-2), tad šajā gadījumā:
       1. Izpildītājs pirms Pakalpojuma sniegšanas uzsākšanas ar Iestādi vienojas, vai ēdiens tiek gatavots Iestādes/Iestādes filiāles virtuves telpās vai arī ēdiens tiek gatavots ārpus Iestādes/Iestādes filiāles virtuves telpām un atbilstoši Iestādes prasībām tiek piegādāts uz Iestādes/Iestādes filiāles telpām.
       2. Ja saskaņā ar Pakalpojuma līguma 4.33.1.punktu Puses vienojas, ka Iestādē/Iestādes filiālē, kur izglītojamo skaits nesasniedz 1001 ēdiens tiek gatavots ārpus Iestādes/Iestādes filiāles virtuves telpām un atbilstoši Iestādes prasībām tiek piegādāts uz Iestādes/Iestādes filiāles telpām, tad Izpildītājs var:
          1. neslēgt nomas līgumu, uzsākot Pakalpojumu;
          2. vienoties ar Iestādi priekšlaicīgi izbeigt jau noslēgto nomas līgumu, ja Puses mācību gada laikā vienojās pāriet tikai uz gatavā ēdiena piegādi, nodrošinot, ka ēdiens tiek gatavots ārpus Iestādes/Iestādes filiāles virtuves telpām (izņemot gadījumus, kad gatavā ēdiena piegāde ir pagaidu risinājums, piem., ja vasaras mēnešos pirmsskolās samazinās kopējais izglītojamo skaits vai periodos, kad kopējais izglītojamo skaita samazinājums saistīts ar izglītojamo saslimšanu, vai pavāra attaisnotas prombūtnes vai Iestādes telpu remontdarbu gadījumā);
          3. ja Puses vienojas, ka gatavā ēdiena piegāde tiks nodrošināta tikai kādā no Iestādes filiālēm, kur izglītojamo skaits nesasniedz 1001, tad nomas līgumā neiekļaut šo filiāli.
   34. Ja tiek veikti epidemioloģiskās drošības pasākumi, ievērot šādas papildus prasības:
       1. klātienes izglītības procesa ietvaros ievērot Iestādes noteikto kārtību un pamatprincipus attiecībā uz informēšanu, distancēšanos, higiēnas, personas veselības stāvokļa uzraudzību, tai skaitā par ēdināšanas organizēšanu, izglītojamo plūsmas organizēšanu un kontroli;
       2. izsniegt pārtikas pakas, ja saskaņā ar valsts, Pašvaldības vai Iestādes lēmumu epidemioloģiskās drošības pasākumu vai citu ārkārtas apstākļu dēļ nenodrošina izglītojamo ēdināšanu klātienē izglītības iestādē.
   35. Ne vēlāk kā 5 darba dienu laikā pēc līguma noslēgšanas iesniegt Iestādei dokumentus, kas apliecina Izpildītāja civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret Izpildītāju saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai (atbildības limitam, ko zaudējumu gadījumā apdrošināšanas kompānija izmaksās Pasūtītājam, visā līguma darbības laikā jābūt ne mazākam kā 41000 euro), iesniedzot apdrošināšanas polisi, kā arī dokumentu, kas apliecina apdrošināšanas prēmijas apmaksu.
   36. Sniegt ar līguma izpildi saistītos dokumentus un informāciju ne vēlāk kā trīs darba dienu laikā pēc Pasūtītāja pieprasījuma.
   37. Nepieciešamības gadījumā Izpildītājs veic izmaiņas pakalpojuma sniegšanā piesaistīto speciālistu (kvalificēto pārtikas tehnologu un pavāru) un apakšuzņēmēju sarakstos, ievērojot Līguma 9. punkta apakšpunktos noteiktos nosacījumus. Pēc Iestādes pieprasījuma Izpildītājs nekavējoties iesniedz Iestādei aktualizētus sarakstus.
   38. Nekavējoties paziņot Pasūtītājiem par šķēršļiem, kuri var ietekmēt līguma nosacījumu izpildi.
   39. Nepieļaut nepiederošu personu uzturēšanos Iestādes telpās, kuras saistītas ar ēdināšanas pakalpojuma izpildi.
   40. Nodrošināt darba drošības, darba aizsardzības, sanitāro normu, drošības tehnikas, ugunsdrošības un Pasūtītāja iekšējās kārtības un apkārtējās vides aizsardzību regulējošo normatīvo aktu ievērošanu.
   41. Pildīt Pasūtītāja norādījumus un prasības, kas saistītas ar Pakalpojuma sniegšanu un nav pretrunā ar Iepirkuma tehnisko specifikāciju, Izpildītāja piedāvājumu Iepirkumā un līguma noteikumiem, kā arī normatīvajiem aktiem.
   42. Veikt visas nepieciešamās darbības, lai no savas puses nodrošinātu valsts vai pašvaldības apmaksātas ēdināšanas uzskaiti saskaņā ar pašvaldības normatīvajiem aktiem, Departamenta un Iestādes norādījumiem.
   43. Ieviest informācijas tehnoloģiju sistēmu, metodi un nodrošināt ēdināšanas pakalpojumu līgumu un norēķinu ar izglītojamo vecākiem elektronisku apstrādi atbilstoši Pasūtītāja prasībām un Izpildītāja tehniskajam piedāvājumam Iepirkumā.
3. **Pasūtītāja pienākumi** 
   1. Pasūtītāja pienākums ir:
      1. veikt samaksu par sniegto Pakalpojumu atbilstoši valsts vai pašvaldības budžetā paredzētajiem līdzekļiem izglītojamo ēdināšanai;
      2. slēgt virtuves telpu, palīgtelpu, iekārtu un inventāra nomas līgumu ar Izpildītāju;
      3. saskaņot Izpildītāja iesniegto katras nedēļas ēdienkarti ne vēlāk kā divu darba dienu laikā pēc tās iesniegšanas, ja tā atbilst normatīvo aktu prasībām, Iestādes prasībām un Izpildītāja tehniskajam piedāvājumam Iepirkumā;
      4. ne vēlāk kā trīs darba dienu laikā saskaņot izmaiņas BL, NPKS, LPIA produktu sarakstā, ja izmaiņas nepieciešamas objektīvu, no Izpildītāja neatkarīgu iemeslu dēļ un sarakstā minētais produkts tiek aizstāts ar līdzvērtīgu produktu, kas atbilst BL, NPKS, LPIA prasībām;
      5. informēt Izpildītāju par izglītojamajiem, kuriem ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija;
      6. informēt Izpildītāju par izglītojamo un darbinieku skaita izmaiņām;
      7. kontrolēt Līguma nosacījumu izpildi un novērtēt Pakalpojuma sniegšanas kvalitāti, t.sk., pārbaudīt ēdiena pagatavošanas procesa un ēdiena kvalitātes atbilstību līgumā, normatīvajos aktos noteiktajām prasībām, kā arī pārbaudīt, vai ēdināšanas pakalpojuma nodrošināšanai tiek izmantoti BL, NPKS, LPIA produkti saskaņā ar Iepirkumā iesniegto tehnisko piedāvājumu.
      8. sadarbībā ar Izpildītāju veikt aptaujas un citus pasākumus saistībā ar Pakalpojumu kvalitātes izvērtējumu, kā arī īstenot sadarbību ar Izpildītāju, izglītojamajiem un izglītojamo vecākiem, lai uzlabotu Pakalpojuma kvalitāti;
      9. sniegt Izpildītājam ar Pasūtījuma izpildi saistītos dokumentus un informāciju;
      10. nodrošināt noslēgto līgumu pārvaldību, izmantojot Rīgas domes Vienotās informācijas sistēmas lietojumprogrammu LĪGUMI saskaņā ar iekšējiem normatīvajiem aktiem;
      11. saskaņā ar pašvaldības normatīvajiem aktiem, rīkojumiem un norādījumiem veikt visas nepieciešamās darbības, lai no Iestādes puses nodrošinātu pašvaldības apmaksātu brīvpusdienu uzskaiti, veikt datu apstrādi RDVIS lietojumprogrammas KAVIS modulī “Brīvpusdienu uzskaite”, turpmāk – Brīvpusdienu modulis, kā arī atbildēt par norādīto datu kvalitāti un atbilstību faktiskajai situācijai;
      12. paziņot Izpildītājam vismaz 1 (vienu) mēnesi iepriekš par plānotiem Iestādes darbības tiek pārtraukumiem, piemēram, mācību gada brīvdienām;
      13. nekavējoties paziņot Izpildītājam par neplānotiem Iestādes darbības pārtraukumiem, kuri radušies nepārvaramas varas apstākļu dēļ.
4. **Atbildība**
   1. Pusēm saskaņā ar Civillikuma normām ir tiesības prasīt zaudējumu atlīdzību un ir pienākums atlīdzināt zaudējumus, ko tā ar savu darbību vai bezdarbību nodarījusi.
   2. Puses ir atbildīgas par saistību izpildi Līgumā noteiktajā kārtībā un termiņos. Par saistību izpildes termiņu nokavējumu tiek sastādīts rakstisks dokuments, kuru paraksta Pušu pilnvarotie pārstāvji. Ja šādi termiņu nokavējumi tiek konstatēti atkāroti, un Puse nokavējuma dēļ vairs nav ieinteresēta Līguma izpildīšanā, tad Puse var prasīt Līguma pārtraukšanu.
   3. Ja Izpildītājs ir izpildījis savas saistības, bet nav laikā saņēmis samaksu par ēdināšanas pakalpojumiem, kuri saskaņā ar normatīvajiem aktiem tiek segti no valsts vai pašvaldības budžetā paredzētajiem līdzekļiem, Izpildītājs ir tiesīgs no Pasūtītāja prasīt likumiskos procentus. Izpildītāja tiesība prasīt likumiskos procentus atkrīt, ja Pasūtītājs nav atbildīgs par kavējumu.
   4. Izpildītājs nes pilnu atbildību par iespējamo kaitējumu un zaudējumiem, kas Pakalpojuma sniegšanas rezultātā un Izpildītāja, kā arī Pasūtījuma izpildē piesaistīto personu rīcības vai bezdarbības rezultātā var tikt nodarīts kā Pasūtītājam, tā arī faktiskajiem Pakalpojuma saņēmējiem, t.sk., Iestādes izglītojamajiem un darbiniekiem.
   5. Pasūtītājam ir tiesības:
      1. jebkurā laikā ierasties Pakalpojuma sniegšanas vietā, lai veiktu Līguma nosacījumu izpildes kontroli un novērtētu Pakalpojuma sniegšanas kvalitāti, t.sk., pārbaudīt ēdiena pagatavošanas procesa un ēdiena kvalitātes atbilstību līgumā, normatīvajos aktos noteiktajām prasībām, kā arī pārbaudīt to, vai ēdināšanas pakalpojuma nodrošināšanai tiek izmantoti BL, NPKS, LPIA produkti saskaņā ar Iepirkumā iesniegto tehnisko piedāvājumu;
      2. pieprasīt no Izpildītāja paskaidrojumus par Pakalpojuma sniegšanas gaitu, pārtikas piegādes, uzglabāšanas, sagatavošanas un pasniegšanas kārtību un Līguma nosacījumu iespējamajiem pārkāpumiem.
   6. Pakalpojuma neatbilstību Līguma noteikumiem un kvalitātes prasībām apliecina kontrolējošo institūciju (t.sk., Pārtikas un veterinārā dienesta) dokuments, vai arī Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis.
   7. Līguma saistību neizpildes vai nepienācīgas izpildes gadījumā Pasūtītājs var prasīt no Izpildītāja pienācīgu Līguma turpmāku izpildi un līgumsodu šādā apmērā:
      1. 100 *euro* apmērā, ja Izpildītājs sniedzis Pakalpojumu neatbilstoši Pasūtītāja saskaņotajām ēdienkartēm, ko apliecina Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      2. 100 *euro* apmērā, ja Izpildītājs nav izpildījis kādu citu Līguma nosacījumu;
      3. 200 *euro* apmērā, ja Izpildītājs ēdienu gatavošanā izmanto Iepirkuma tehniskajā piedāvājumā norādītos produktus, kas neatbilst BL, NPKS, LPIA prasībām, ko apliecina kontrolējošās institūcijas dokuments vai Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      4. 300 *euro* apmērā, ja Izpildītāja darbībā ir konstatēts normatīvo aktu pārkāpums, ko apliecina kontrolējošās institūcijas dokuments vai Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      5. 500 *euro* apmērā, ja Izpildītājs Pasūtītā norādītajā termiņā nav ieviesis informācijas tehnoloģiju sistēmu, metodi un nenodrošina ēdināšanas pakalpojumu līgumu un norēķinu ar izglītojamo vecākiem elektronisku apstrādi atbilstoši Pasūtītāja prasībām un Izpildītāja tehniskajam piedāvājumam Iepirkumā. Minētais līgumsods var tikt piemērots vairākkārt kā Līguma izpildes piespiedu līdzeklis, ja pienākums netiek izpildīts Pasūtītāja brīdinājumā norādītajā termiņā.
      6. 1 % apmērā no šī līguma 3.3.punktā minētās līgumcenas, ja saskaņā ar kontrolējošo institūciju rīkojuma dokumentiem Izpildītāja darbība ir apturēta normatīvo aktu pārkāpuma dēļ.
   8. Pasūtītājs var prasīt līgumsodu 10 % apmērā no šī līguma 3.3.punktā minētās līgumcenas, ja pirms Līguma termiņa beigām Izpildītājs vienpusēji izbeidz līgumu.
   9. Pasūtītājs, konsultējoties ar Izpildītāju, izvērtē visus detalizētajā paskaidrojumā minētos faktorus un pieņem lēmumu, vai līgumsods ir piemērojams.
5. **Nepārvarama vara**
   1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 24 (divdesmit četru) stundu laikā no šādu apstākļu rašanās brīža.
   2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi no pusēm pilnīgi neatkarīgi radušies ārkārtēja rakstura negadījumi, kas tieši ietekmē līguma noteikto saistību izpildi un ko Pusēm nebija iespējas ne paredzēt, ne novērst.
   3. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus un to radītās sekas.
   4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru pusi 5 (piecas) darba dienas iepriekš.
6. **Līguma grozīšanas kārtība un kārtība, kādā pieļaujama atkāpšanās no līguma**
   1. Līguma grozījumi ir pieļaujami, ja tie tiek veikti atbilstoši publisko iepirkumu reglamentējošo normatīvo aktu noteikumiem.
   2. Ja tiek pieņemts lēmums palielināt valsts vai pašvaldības budžetā paredzētos līdzekļus (ēdināšanas maksimālo maksu vienam izglītojamajam dienā) vispārējās izglītības iestāžu izglītojamo ēdināšanai, Līgumā noteiktā ēdienreizes cena var tikt proporcionāli palielināta, veicot Līguma grozījumus.
   3. Jebkuri Līguma grozījumi vai papildinājumi tiek noformēti rakstveidā un kļūst par Līguma neatņemamu sastāvdaļu.
   4. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas.
   5. Līgumu var izbeigt pirms termiņa, Pusēm par to rakstiski vienojoties.
   6. Ja kāda Puse nepilda vai nepienācīgi pilda līguma noteikumus, t.sk., gadījumā, ja tiek izbeigts ar Izpildītāju noslēgtais nomas, un ja vainīgā Puse viena mēneša laikā no pretenzijas nosūtīšanas dienas nav novērsusi pretenzijā norādītos trūkumus, otrai Pusei ir tiesības vienpusēji izbeigt Līguma darbību, nosūtot paziņojumu par Līguma izbeigšanu.
   7. Izpildītājs un Pasūtītājs ir tiesīgs vienpusēji izbeigt Līgumu pirms termiņa, par to rakstiski paziņojot otrai Pusei šādos gadījumos:
   8. ja tiesā pret Izpildītāju ir iesniegts maksātnespējas procesa pieteikums;
   9. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama Līguma izpilde;
   10. Pasūtītājam ir tiesības vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, par to rakstveidā brīdinot Izpildītāju vismaz 1 mēnesi iepriekš, ja Līguma izpilde kļūst neiespējama no Pasūtītāja neatkarīgu ārēju apstākļu, t.sk., valsts vai pašvaldības lēmumu rezultātā.
   11. Pasūtītājam ir tiesības nekavējoties vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, ja Līguma izpildes laikā uz Izpildītāju attiecināmas piemērotās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas atbilstoši Starptautisko un Latvijas Republikas nacionālo sankciju likuma 11.1panta trešajai daļai.
   12. Līguma izbeigšana pirms termiņa neatbrīvo Puses no pienākuma izpildīt maksājumu saistības.
7. **Līguma izpildē iesaistītā personāla un apakšuzņēmēju nomaiņa**
   1. Izpildītājs ir tiesīgs veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē saskaņā ar Publisko iepirkumu likuma 62.panta nosacījumiem.
   2. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu.
   3. Pasūtītājs nepiekrīt Līguma 9.2. punktā minētā personāla un apakšuzņēmēju nomaiņai, ja pastāv kāds no šādiem nosacījumiem:
      1. Izpildītāja piedāvātais personāls vai apakšuzņēmējs neatbilst tām paziņojumā par līgumu un Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmējiem;
      2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkumā noteiktajām prasībām;
   4. Izpildītājs drīkst veikt Publisko iepirkumu likuma 63. panta otrajā daļā minēto apakšuzņēmēju nomaiņu, uz ko neattiecas Līguma 9.2. punkts, kā arī minētajiem kritērijiem atbilstošu apakšuzņēmēju vēlāku iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
   5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līgumu.
   6. Izpildītājam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
   7. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.
   8. Pakalpojuma izpildes laikā Pasūtītājam ir tiesības pieprasīt nomainīt atbildīgo speciālistu, gadījumā, ja tas savus pienākumus veic nekvalitatīvi, neievēro Līgumu vai normatīvos aktus. Izpildītāja pienākums ir nodrošināt Pasūtītāja prasību izpildi par personāla nomaiņu.
   9. Ja Izpildītājs neievēro Līguma 9.sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Izpildītājs ir novērsis konstatētos pārkāpumus.
   10. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto apakšuzņēmēju saistību izpildes ietvaros.
8. **Strīdu izšķiršanas kārtība**

Visus ar Līgumu saistītos strīdus un domstarpības Puses risina sarunu ceļā, bet, ja radušos strīdus un domstarpības neizdodas atrisināt sarunu ceļā, Puses tos risina tiesā saskaņā ar Latvijas Republikas spēkā esošajiem normatīvajiem aktiem.

1. **Citi noteikumi**
   1. Līguma noteikumu izpildes kontrolei Puses pilnvaro pārstāvjus.
   2. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.

**Pušu rekvizīti un paraksti**

**Pasūtītājs Izpildītājs**

|  |  |
| --- | --- |
| Rīgas Teikas vidusskola  Aizkraukles iela 14, Vidzemes priekšpilsēta, Rīga, LV-1006  Tālrunis 67474065, 67474066  e-pasta adrese rtvs@riga.lv  Norēķinu rekvizīti:  Rīgas valstspilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr.: LV90011524360  Luminor Bank AS Latvijas filiāle  Kods RIKOLV2X  Konta Nr. LV80RIKO0021000716042 (valsts budžets)  Konta Nr. LV70RIKO0021000916042 (pašvaldības budžets)  Dokumentu ar drošu elektronisko parakstu parakstīja direktore Guna Pudule | Sabiedrība ar ierobežotu atbildību “ŽAKS-2”  Reģistrācijas Nr. 40103137553  Žagatu ielā 20A-97, Rīgā, LV-1084  Banka:  Kods:  Konta Nr.:  Tālrunis:  e-pasta adrese:  Dokumentu ar drošu elektronisko parakstu parakstīja valdes priekšsēdētāja Žanna Gajevska |

1. Izglītojamo skaita izvērtēšanai (vai tas sasniedz vai nesasniedz 100) ņem vērā šādus datus:

   Iepirkuma nolikuma 1.pielikumā “Tehniskā specifikācija” norādīto informāciju par Iestādes kopējo izglītojamo skaitu;

   aktualizētus datus par kopējo izglītojamo skaitu uz kārtējā mācību gada 1.septembri;

   faktisko kopējo izglītojamo skaitu Iestādē/Iestādes filiālē, kas saglabājas ilgstošu periodu (t.i., vairāk nekā 3 (trīs) mēnešus pēc kārtas, neieskaitot vasaras mēnešus). [↑](#footnote-ref-2)